19 Ni cavuta oti na vosa ya o Jisu, e biuti Kalili me gole ina iyalayala* kei Jutia ena tai ni Joritani.+2 Era muri koya tale ga e dua na ilala levu, qai vakabulai ira mai kea.3 Era lako vua eso na Farisi mera vakatovolei koya. Era taroga: “E vakatarai vua na tagane me sereki watina ena dua ga na yavu e rawa?”+4 E tukuna vei ira: “Vakacava, oni sega ni wilika ni o koya e bulia na tamata mai na ivakatekivu e bulia na tagane kei na yalewa+5 qai kaya, ‘Ena biuti tamana kei tinana o tagane me kabiti watina me rau sa na lewe dua ga’?+6 Erau na sega ni lewe rua tiko, erau sa na dua ga na yago. O koya gona, na ka sa vauca vata na Kalou me kua ni tawasea na tamata.”+7 Era tukuna vua, “Na cava e tukuna kina o Mosese me solia o tagane vei watina na ivola ni veisere qai vakatalai koya?”+8 E tukuna vei ira o Jisu: “Ena vuku ni nomuni lomaqa, a vakatara kina o Mosese moni sereki watimuni,+ ia a sega ni kena inaki mai na ivakatekivu.+9 Au tukuna vei kemuni, na tagane e sereka na watina qai vakawati tale e sa wili me veibutakoci ke sega ni veiyacovi tawadodonu* o watina.”+10 Eratou tukuna vua na tisaipeli: “Ke va qori na vakawati, sa vinaka cake ga me kua na vakawati.”11 E kaya vei ratou: “E sega ni tamata kece era muria na vosa qo, o ira ga e soli vei ira.+12 Eso na tagane era sega ni vakawati ni vakaleqai* na yagodra nira se qai sucu mai, so era sega ni vakawati nira sele, eso tale era sega ni vakawati ena vuku ni Matanitu vakalomalagi. Vei ira era rawata qo, mera cakava sara.”+13 Era qai kauti ira yani na gone lalai vua me tabaki ira e ligana, me masulaki ira tale ga. Ia eratou qai cudruvi ira na tisaipeli.+14 E kaya o Jisu: “Dou kua ni tarovi ira na gone lalai, laivi ira mera lako mai vei au, ni o ira va qo e nodra na Matanitu vakalomalagi.”+15 E tabaki ira ena ligana o Jisu, sa qai gole yani.16 Rau mani sota kei na dua, e tarogi koya: “Qasenivuli, na ka vinaka cava meu cakava meu bula tawamudu kina?”+17 E kaya vua o Jisu: “Na cava o taroga kina vei au na ka vinaka? E dua bau ga e vinaka.+ Ke o vinakata gona mo bula, e dodonu mo muria tiko ga na ivunau.”+18 “Na ivunau cava?” e taroga. E sauma o Jisu: “Mo kua ni laba,+ mo kua ni veibutakoci,+ mo kua ni butako,+ mo kua ni bubului lasu,+19 mo rokovi tamamu kei tinamu,+ mo lomana na kainomu me vaka nomu lomani iko.”+20 E tukuna vua na cauravou: “Au sa cakava kece tiko qori, na cava tale se vo?”21 E tukuna vua o Jisu: “Ke o vinakata mo vinaka sara,* lai volitaka nomu iyau, solia na kena ilavo vei ira na dravudravua, o na qai vakaiyau mai lomalagi,+ ia mo mai muri au.”+22 Ni rogoca ya na cauravou, e lako yani ena rarawa, ni levu sara na nona iyau.+23 Mani kaya o Jisu vei ratou nona tisaipeli: “Au tukuna vakadodonu vei kemudou, ena dredre sara vua na vutuniyau me curu ina Matanitu vakalomalagi.+24 Au kaya tale ga vei kemudou, e rawarawa cake vua na kameli me curuma na matanicula, e dredre vua na tamata vutuniyau me curu ina Matanitu ni Kalou.”+25 Ni ratou rogoca ya na tisaipeli, dua na ka nodratou kurabui, eratou kaya: “O cei ena bula rawa?”+26 E raici ratou matua o Jisu qai kaya: “E dredre qo vua na tamata, ia e rawarawa vua na Kalou na ka kece.”+27 E qai kaya o Pita: “Raica! Keitou sa biuta na ka kece me keitou muri kemuni, na cava ena qai neitou?”+28 E kaya vei ratou o Jisu: “Au tukuna vakadodonu vei kemudou, ni sa na vakavoui na ka kece ena gauna sa na dabe kina na Luve ni tamata ena nona idabedabe vakaturaga, o kemudou na dau muri au dou na qai dabe tale ga ena idabedabe vakatui e 12, mo dou lewa na yavusa e 12 kei Isireli.+29 O koya e biuta na vale se tacina se ganena se tamana se tinana se luvena se tikiniqele ena yacaqu, ena rawata tale e yadrau, ena bula tawamudu tale ga.+30 “E levu era liu era na muri, o ira na muri era na liu.+
fij_Latn